ADHD-ensitietopäivä 29.4.2026 klo 13–16 Lasten ja nuorten talolla Lappeenrannassa

Tervetuloa mukaan Etelä-Karjalan hyvinvointialueen (Ekhva) järjestämään ADHD-ensitietopäivään 29. huhtikuuta.

Ensitietopäivän sisältö on suunnattu huoltajille, joiden kouluikäiselle lapselle tai nuorelle on asetettu ADHD-diagnoosi.

Ensitietoiltapäivä koostuu ammattilaispuheenvuoroista, jotka tarjoavat käytännönläheistä tietoa ADHD:sta ja erilaisista tukimuodoista. Tapahtumassa puhujina ovat hyvinvointialueelta kouluterveydenhoitaja, -lääkäri, -kuraattori sekä toimintaterapeutti. Tapahtuma on maksuton.

– Saadun palautteen mukaan huoltajat ovat saaneet ADHD-ensitietopäivästä vertaistukea ja he ovat kokeneet hyvänä, että puheenvuoroja on monelta eri ammattiryhmältä, kertoo toimintaterapeutti Hanna Alenius hyvinvointialueelta.

Etelä-Karjalan hyvinvointialueen opiskeluhuollon palvelut ja kehityksellisten palveluiden neuropsykiatrian tiimi järjestävät ensitietopäivän yhteistyönä.

Ilmoittaudu mukaan 20.4.2026 mennessä alla olevan linkin kautta:

https://forms.office.com/e/kBK253uEpy

ADHD:n ensitietopäivä 29.4.2026 kello 13–16

Kohderyhmä: ADHD-diagnoosin saaneiden koululaisten huoltajat
Aika: Keskiviikko 29.4. kello 13–16
Paikka: Lasten ja nuorten talo, Kasarmikatu 7, 53900 Lappeenranta
Neuvotteluhuone Ruutikellari sijaitsee kellarikerroksessa – tule Lasten ja nuorten taloon sisään pääovesta ja seuraa opasteita Ruutikellariiin.
Järjestäjä: Opiskeluhuollon palvelut ja kehityksellisten palveluiden neuropsykiatrian tiimi

Lisätietoja:

Hanna Alenius, toimintaterapeutti, p. 040 703 8665, hanna.alenius@ekhva.fi